Mei11 - Dalpark Kaléo Gemeente
Dit wat jy glo, is kragtig.
In hierdie reeks gesels ons oor die krag van regte oortuigings. Dit waarvan jy oortuig is, dit wat jy glo en hoe jy dink. Die prentjie wat jy in jou gedagtes oor jou probleem en situasie het, gaan jou optrede bepaal. Dit wat jy glo, is deurslaggewend.
As ek jou kan help om reg te glo, dus die regte oortuiging te hê, kan dit jou instaat stel om anders te leef en anders om te gaan met die vernietigende gewoontes waarmee jy sukkel. Dit wat veroorsaak dat jy gevoelens van skuld, skaamte, verwerping en vrees beleef.
Die goeie nuus is, jy kán loskom van die bose kringloop van jou vernietigende gewoontes wat jou gevange hou. Die krag van regte oortuigings sal jou die waarheid van God se Woord leer – Hy neem jou met sy liefde en sy genade op pad om 'n deurbraak in jou lewe te bewerkstellig